คำอธิบายและการวิเคราะห์ของฝ่ายจัดการเกี่ยวกับฐานะทางการเงินและผลการดำเนินงาน

ผลการดำเนินการรวม

รายได้รวมและรายได้จากการขายและบริการ

ใน ปี 2552 บริษัท เพิ่มสินสตีลเวิคส์ จำกัด (มหาชน) และ บริษัท ย่อยมีรายได้รวม
ประกอบธุรกิจเป็นผู้แปรและจัดจำหน่ายสินค้าเหล็กรีดเย็นเป็นหลัก จากผลการดำเนิน
และฐานะทางการเงินของบริษัท สามารถสรุปได้ดังนี้

บริษัทมีรายได้จากการขายเหล็กรีดเย็นเหล็ก หลังคาเหล็กเคลือบสี และผนังเหล็ก ซีลายน์ ทีบาร์
ตัวแปร ตัวยู จำนวน 2,290.21 ล้านบาท ซึ่งสูงกว่ายอดขายในงวดเดียวกันของปี 2551
ที่มีจำนวน 2,181.02 ล้านบาท เพิ่มขึ้น จำนวน 109.18 หรือคิดเป็นร้อยละ 5.01 รายได้รวม
เพิ่มขึ้น 159.69 บาท หรือคิดเป็น ร้อยละ 7.30 เมื่อเทียบจากยอดรายได้รวมในงวดเดียวกันในปี
2551

การเพิ่มขึ้น ของรายได้มีสาเหตุมาจากปริมาณการขายที่เพิ่มขึ้น ร้อยละ 5.00 เมื่อเทียบกับ ปี
2551 มีสาเหตุหลักจากปัจจัยบวกหลายอย่าง ซึ่งคาดว่าการบริโภคในปี 2552
มีอัตราการเจริญเติบโต ในด้านบวก
รวมทั้งความต้องการที่เพิ่มขึ้นของลูกค้าในประเทศและต่างประเทศ จึงให้ มียอด ขาย
เพิ่มขึ้นอย่างมาก ในช่าง ไตรมาส ที่ 3 และ ไตรมาส ที่ 4 เนื่องจากบริษัท ได้มีนโยบาย
เพิ่มผลิตภัณฑ์เหล็ก มากขึ้น มี การ เพิ่มการ ขาย เหล็ก รีดร้อน ส่งผล ทำให้ ยอดขาย
เพิ่มขึ้นจากปี 2551

ต้นทุนขายและบริการ

ต้นทุนขายในปี 2552 เป็นจำนวน 2,289.92 ล้านบาท คิดเป็นร้อยละ 97.52 ของรายได้ เมื่อ
เปรียบเทียบกับช่วงเดียวกันของปีที่ผ่านมาที่มีต้นทุนขายอยู่ที่ จำนวน 1,973.98 ล้านบาท
คิดเป็นร้อยละ 90.20 ของรายได้ แม้ว่าปริมาณการขายในปี 2552 มียอดขายสูงกว่า
เมื่อเทียบกับปริมาณการขายในปี 2551 และต้นทุนขายก็สูงตามยอดขายที่สูงขึ้น ด้วยคิดเป็นร้อยละ
16.01 ในปี 2552 เมื่อเทียบกับปี 2551 คือสาเหตุที่ทำให้ต้นทุนขายเพิ่มขึ้นตามยอดขายที่เพิ่มขึ้น
ด้วย ต้นทุนขาย ประกอบด้วย ต้นทุนสินค้า และวัตถุดิบ ซึ่งคิดเป็นร้อยละ 85 -90
ของต้นทุนขายทั้งหมด รองลงมาคือ ต้นทุน ค่าพลังงาน ค่าวัสดุสิ้นเปลืองโรงงาน
ค่าซ่อมแซมเครื่องจักร และส่วนที่เหลือคือ ค่าเสื่อมราคา

กำไรขั้นต้น

ในปี 2552 บริษัทมีกำไรขั้นต้น จำนวน 58.36 คิดเป็นร้อยละ 2.49 ของรายได้ จากการขาย
ในขณะที่ปี 2551บริษัท มีกำไรขั้นต้น จำนวน 214.61 จากยอดขาย หรือคิดเป็นร้อยละ 9.81
ของรายได้

ค่าใช้จ่าย

ค่าใช้จ่ายในการขายและบริหารส่วนใหญ่ เป็นค่าใช้จ่ายแปรผันตามยอดขาย
ประกอบด้วยค่าขนส่งสินค้าเป็นหลัก ซึ่งในปี 2552 บริษัทมีค่าใช้จ่ายบริหารรวมเป็นจำนวนเงิน
93.10 ล้านบาท ลดลงจากปี 2551 จำนวน 76.31 ล้านบาท คิดเป็นร้อยละ 45.05
มีผลมาจากการที่ บริษัท มี ปรับปรุงรายการด้อยค่าของสินค้าคงเหลือ จากการลดมูลค่า ของสินค้า
ปี 2551

ดอกเบี้ยจ่าย

ดอกเบี้ยจ่ายรวมเป็นจำนวนเงิน 42.33 ล้านบาท ลดลงร้อยละ 5.83 หรือ คิดเป็นร้อยละ 12.11
เมื่อเทียบจาก ปี 2551 เนื่องจากบริษัทมีการกู้เงินระยะสั้นลดลง
และเงินกู้ยืมระยะยาวจำนวนเงินกู้คงเหลือลดลงด้วย จึงส่งผลทำให้
ดอกเบี้ยจ่ายลดลงตามจำนวนเงินคงเหลือด้วย

กำไร (ขาดทุน) สุทธิ

บริษัทมีผล ขาดทุน สุทธิ จำนวน 77.13 ล้านบาท หรือคิดเป็นร้อยละ 599.28
หรือคิดเป็นมูลค่าผลการดำเนินการลดลง จำนวน 66.10 ล้านบาท เมื่อเทียบจากปี 2551
มีผลมาจากปัจจัยดังนี้ คือ

-   จากการที่ราคาเหล็ก ปรับตัวลดลงอย่างรวดเร็ว ในช่วงต้นปี เรื่อยมา
    และปริมาณการขายก็ลดลงด้วย
    เนื่องมาจากสาเหตุหลักจากปริมาณความต้องการเหล็กโดยรวมที่ถดถอยลงจากลูกค้าทั้งในประเทศ
    และต่างประเทศ ประกอบกับอุปทานส่วนเกินซึ่งเกิดจากกำลังการผลิตส่วนเกินในประเทศจีน
    และภาวะ เศรษฐกิจโลก ที่ถดถอย

-   เนื่องจากบริษัท ต้องรับภาระ ต้นทุนขายที่สูง เนื่องจากมีการสต๊อกสินค้า ในช่วงต้นปี
    เป็นการซื้อสินค้า ที่อยู่ในช่วงขาขึ้น และราคาสูงกว่าราคาขาย ในช่วงปลายปี

  อัตราผลตอบแทนผู้ถือหุ้น

ในปี 2552 บริษัท มีผลการดำเนินงาน เป็น ผลขาดทุน จึง ส่งผลให้ ไม่มีการจ่ายเงินปันผลให้
กับผู้ถือหุ้น และไม่ได้ มีการตั้งสำรองตาม กฎหมาย

ฐานะการเงิน

สินทรัพย์

สัดส่วนสินทรัพย์ ของบริษัท และบริษัทย่อย ประกอบด้วย

  ---------------------------- -------------- -------------- -------------
  ร้อยละ                        ปี 2552         ปี 2551         ปี 2550

  ลูกหนี้การค้า                    21.95          18.39          25.20

  สินค้าคงเหลือ                   28.77          40.28          31.53

  ที่ดิน อาคาร และ อุปกรณ์          33.30          35.78          37.33

  อื่น ๆ                         15             5.63           5.94

  รวมสินทรัพย์                    100            100            100
  ---------------------------- -------------- -------------- -------------

ณ วันที่ 31 ธันวาคม 2552 บริษัทฯ มีสินทรัพย์ 1,889.42 ล้านบาท เพิ่มขึ้นจำนวน 26.77
ล้านบาท เทียบจากปี 2551 การเพิ่มขึ้นของทรัพย์สินรวมส่วนใหญ่มีผลมาจาก
การก่อสร้างอาคารโรงงานใหม่ เพิ่มเติม

-   เงินสดและเงินฝากธนาคารมีจำนวน 43.92 ล้านบาท เพิ่มขึ้น 12.07 ล้านบาท
    คิดเป็นร้อยละ 118.96 เพิ่มขึ้นเนื่องจากบริษัทต้องเตรียมเงิน เพื่อจ่ายคืน ตั๋วสัญญาใช้เงิน
    ที่กู้มาใช้เป็นเงินทุนหมุนเวียนในบริษัท ใน ปี 2552

-   ลูกหนี้เพิ่มขึ้น เนื่องจากบริษัท ได้ มีการขายเหล็กรีดร้อน ซึ่งมูลค่าในการซื้อขายค่อนข้างสูง
    จึงส่งผลทำให้ ลูกหนี้ เพิ่มขึ้น เนื่องจากการขายผลิตภัณฑ์เหล็กรีดร้อน

ในปี 2552 สินค้าคงเหลือมีจำนวน 546.09 ล้านบาท ลดลง 207.92 หรือคิดเป็นร้อยละ 27.58
เมื่อเทียบกับปี 2551 เนื่องจากบริษัทมีการนำเข้าสินค้าจากต่างประเทศ และ ได้ พยายาม
เร่งระบายสินค้าที่ส่งเข้ามา และสินค้าคงเหลือ ออก เพื่อ ให้
บริษัทมีเงินทุนหมุนเวียนมาใช้ดำเนินการในบริษัท

ที่ดิน อาคารและอุปกรณ์ –สุทธิ รวมเป็นจำนวนเงิน 631.97 ล้านบาท ลดลง จำนวน 37.99
ล้านบาท คิดเป็น ร้อยละ 5.67
ส่วนใหญ่ลดลงเนืองจากการหักค่าเสื่อมราคาทรัพย์สินตามมาตรฐานบัญชีที่ รับรองทั่วไป

หนี้สิน และแหล่งที่มาของเงินทุน

สัดส่วนของหนี้สินและส่วนของผู้ถือหุ้นของบริษัทและบริษัทย่อยประกอบด้วย

  ----------------------------- -------------- ------------- -------------
  ร้อยละ                         ปี 2552         ปี 2551        ปี 2550

  เงินกู้ยืมและสินเชื่อระยะสั้น          48.75          39.65         23.92

  เจ้าหนี้การค้า                    5.25           5.46          14.06

  เงินกู้ระยะยาว                   0.35           3.32          6.52

  หนี้สินอื่น ๆ                      4.21           5.45          5.82

  ส่วนของผู้ถือหุ้น                   41.44          46.12         49.68

  รวมหนี้สิน และ ส่วนของผู้ถือหุ้น       100            100           100
  ----------------------------- -------------- ------------- -------------

ณ วันที่ 31 ธันวาคม 2552 บริษัท มีจำนวนหนี้สินทั้งหมดเป็นจำนวนเงิน 1,111.77 ล้านบาท
เพิ่มขึ้น จำนวน 103.90 ล้านบาท คิดเป็นร้อยละ 10.31 สืบเนื่องมาจากบริษัทมีการกู้ยืมเงิน
ระยะสั้นและ มีการเปิด แอล ซี เพื่อซื้อสินค้าจากต่างประเทศ และมีการ ใช้ ตั๋วสัญญา ใช้เงิน
เพื่อชำระค่าสินค้า แต่ถึงอย่างไรก็ยังมีจ่ายคืนเงินกู้ระยะยาวลดลง
และมีการจ่ายชำระเงินหนี้สินภายใต้สัญญาเช่าซื้อ และเงินกู้ยืมจากสถาบันการเงิน ด้วย

เจ้าหนี้การค้า ณ วันที่ 31 ธันวาคม 2552 บริษัทมีเจ้าหนี้ จำนวน 99.53 ล้านบาท ลดลง
เป็นจำนวนเงิน 2.60 ล้านบาท คิดเป็นร้อยละ 2.55 สืบเนื่องมาจากสาเหตุ
ทางบริษัทได้กู้เงินระยะสั้นจากสถาบันการเงินมาจ่ายชำระ ค่าสินค้า และเจ้าหนี้การค้าดังที่กล่าว

ส่วนของผู้ถือหุ้น

ส่วนของผู้ถือหุ้นในปี 2552 มีจำนวน 786.64 ล้านบาท ลดลง 77.13 ล้านบาท หรือคิดเป็น
ร้อยละ 8.93 เมื่อเทียบกับปี 2551 เนื่องมาจากสาเหตุดังต่อไปนี้

การลดลงของขาดทุนสุทธิประจำปี 2552 จำนวนรวม 77.13 ล้านบาท
จึงส่งผลทำให้มีส่วนของผู้ถือหุ้นเปลี่ยนแปลง จาก ปี 2551